கெழு
கணிதத்தில் '''கெழு''' அல்லது '''குணகம்''' (''coefficient'') என்பது ஒரு [[பல்லுறுப்புக்கோவை]],  [[தொடர் (கணிதம்)|தொடர்]] அல்லது [[கோவை (கணிதம்)|கோவையின்]] உறுப்புகளின் பெருக்கல் காரணியாகும். பொதுவாக கெழுக்கள் எண்களாகவே இருக்கும். அதனால் அவை [[மாறிலி (கணிதம்)|மாறிலிகளாகும்]]. எனவே  '''எண் கெழு''' அல்லது '''எண் குணகம்''' (''Numerical Coefficient'')  எனவும் அழைக்கப்படுகிறது.
 
 எடுத்துக்காட்டுகள்:
 
 *9x என்ற உறுப்பில் x-ன் கெழு 9 ஆகும்.
 *6x+4y என்கிற ஈருறுப்புக் கோவையில், x-ன் கெழு 6 மற்றும் y-ன் கெழு 4 ஆகும்.
 
 மாறிக்கு முன் எண் ஏதும் குறிப்பிடவில்லை எனில், அதன் கெழு 1 என எடுத்துக் கொள்ளப்படுகிறது. எடுத்துக்காட்டாக,
 
 *m+n-ல், m மற்றும் n ஆகியவற்றின் கெழு 1 ஆகும்.
 *&lt;math&gt;7x^2-3xy+1.5+y&lt;/math&gt; என்ற பல்லுறுப்புக்கோவையில், 
 :முதல் இரு உறுப்புகளின் கெழுக்கள் 7, −3. 
 :மூன்றாது உறுப்பு 1.5  ஒரு மாறிலி. 
 :கடைசி உறுப்பில் கெழு வெளிப்படையாகக் காணப்படவில்லை. அதன் கெழு 1 ஆக எடுத்துக்கொள்ளப்படுகிறது (1 ஆல் பெருக்கப்படுவதால் அந்த உறுப்பில் எந்தவொரு மாற்றமும் நேர்வதில்லை).
 
 பெரும்பாலும் கெழுக்கள் எண்களாகவே அமைந்தாலும் சிலநிலைகளில் அவை அளவுருக்களாகவும் (parameters) ( ''a'', ''b'', ''c'' ...) அமையலாம்.
 
 எடுத்துக்காட்டு:
 [[இருபடிச் சார்பு|இருபடிக் கோவை]]யின் பொதுவடிவம்:
 :&lt;math&gt;ax^2+bx+c&lt;/math&gt;
 இதிலுள்ள ''a'', ''b'', ''c'' மாறிகளைக் குறிப்பதில்லை
 
 ஒருமாறியிலமைந்த பல்லுறுப்புக்கோவை:
 :&lt;math&gt;a_k x^k + \dotsb + a_1 x^1 + a_0;\quad&lt;/math&gt; &lt;math&gt;k&lt;/math&gt; ஏதேனுமொரு [[முழு எண்]],
 
 :&lt;math&gt;a_k, \dotsc, a_1, a_0&lt;/math&gt; இப்பல்லுறுப்புக்கோவையின் கெழுக்கள்.
 
 இவ்வாறு ஒரு பல்லுறுப்புக்கோவையை எழுதும்போது, ''x'' இன் ஏதேனுமொரு படிக்குரிய உறுப்பு அப்பல்லுறுப்புக்கோவையில் இல்லையெனில், அதனை [[சுழி|0]] ஐக் கெழுவாகக் கொண்ட உறுப்பாக எழுதிக்கொள்ளும் முறையைக் கையாள வேண்டும்.
 &lt;math&gt;a_i \ne 0&lt;/math&gt; என்றவாறமையும் &lt;math&gt;i&lt;/math&gt; இன் மிகப்பெரிய மதிப்பிற்கான கெழு &lt;math&gt;a_i&lt;/math&gt; '''தலைக்கெழு''' அல்லது '''முன்னிலைக் கெழு''' எனப்படும்.
 
 எடுத்துக்காட்டு:
 :&lt;math&gt;\, 4x^5 + x^3 + 2x^2&lt;/math&gt; -இப்பல்லுறுப்புக்கோவையின் தலைக்கெழு 4
 
 [[ஈருறுப்புத் தேற்றம்|ஈருறுப்புத் தேற்றத்தின்]] விரிவிலமையும் கெழுக்கள் [[ஈருறுப்புக் குணகம்|ஈருறுப்புக் கெழுக்களாகும்]]. ஈருறுப்புக் கெழுக்கள் [[பாஸ்கலின் முக்கோணம்|பாஸ்கலின் முக்கோணத்தில்]] அட்டவணைப் படுத்தப்பட்டுள்ளன.
 
 ==நேரியல் இயற்கணிதம்==
 [[நேரியல் இயற்கணிதம்|நேரியல் இயற்கணிதத்தில்]] ஒரு [[அணி (கணிதம்)|அணியின்]] ஒரு நிரையின் தலைக்கெழு என்பது அந்நிரையில் காணப்படும் முதல் பூச்சியமற்ற உறுப்பாகும்.
 
 எடுத்துக்காட்டு:
 
 :&lt;math&gt;
 M = \begin{pmatrix}
 1 &amp; 2 &amp; 0 &amp; 6\\
 0 &amp; 2 &amp; 9 &amp; 4\\
 0 &amp; 0 &amp; 0 &amp; 4\\
 0 &amp; 0 &amp; 0 &amp; 0
 \end{pmatrix}
 &lt;/math&gt;.
 
 :இந்த அணியின் முதல் நிரையின் தலைக்கெழு 1
 :இரண்டாவது நிரையின் தலைக்கெழு 2
 :மூன்றாவது நிரையின் தலைக்கெழு 4
 :கடைசி (நான்காவது) நிரையில் தலைக்கெழு இல்லை.
 
 அடிப்படை இயற்கணிதத்தில் [[மாறிலி (கணிதம்)|மாறிலிகளாக]] உள்ள கெழுக்கள் பொதுவில் மாறிகளாகவும் இருக்கலாம்.
 
 எடுத்துக்காட்டு:
 
 :&lt;math&gt; v = x_1 e_1 + x_2 e_2 + \dotsb + x_n e_n .&lt;/math&gt;
 
 &lt;math&gt;\lbrace e_1, e_2, \dotsc, e_n \rbrace &lt;/math&gt; களை [[திசையன் வெளியின் அடுக்களம்|அடுக்களமாகக்]] கொண்ட [[திசையன் வெளி]]யிலுள்ள ஒரு [[திசையன்]] &lt;math&gt;v&lt;/math&gt; இன் [[ஆள்கூற்று முறைமை|ஆட்கூறுகள்]] &lt;math&gt;(x_1, x_2, \dotsc, x_n)&lt;/math&gt; அடுக்களத் திசையனின் கெழுக்களாக உள்ளன.